— Самы галоўны бар'ер — іх падлеткавы ўзрост. У гэты перыяд вельмі важна меркаванне аднагодкаў, а многія тэатральныя практыкаванні вымушаюць цябе выглядаць, скажам так, не вельмі прывабна. Дзяўчаты і хлопцы баяцца паказацца непрыгожымі, — гаворыць выкладчык па сцэнічным майстэрстве Аляксандр СТАСЕВІЧ. — Няма практыкаванняў для падлеткаў больш смешных, чым артыкуляцыйная гімнастыка. Але яна вельмі карысная, каб умець кіраваць сваім голасам.